Cinema 180

Cinema 180 oli vuosina 1986–2009 toiminut elokuvateatteri Särkänniemen elämyspuistossa Tampereella. 

Cineman ensimmäisinä kesinä se sijaitsi niemen toisessa päässä nykyisen Troikan paikalla, kunnes se muutti Korkkiruuvi-radan ympäröimäksi vuonna 1988. Cinema 180 -teatterista on jäljellä enää teltta, valkokangas, siniset pressuverhot oviaukoissa sekä maalaus jossa lukee: Super Cinema 3D (joka antaa kuvan siitä, että Cinema oli joskus ollut kolmiulotteinen). Maalaus koostuu parista hevosella ratsastavasta cowboysta, joista kummatkin tähtäävät revolvereilla vasemmalle puolelleen ja ampuvat. Maalauksen oikeassa laidassa mustan aidan päällä istuskelee oranki. Katsojilla saattoi huomata 3D-lasit päässään. 

Teltassa esitettiin simulaattorifilmejä, jotka koostuivat eri jaksoista, joissa muun muassa lenneltiin vuoriston kielekkeillä ja ajeltiin vuoristoradassa. Kuvaa heijastettiin 70 mm filmiltä valkokankaalle pyöreänmuotoisessa teltassa. Erikoisinta teatterissa oli se että siellä ei ollut istuimia, jolloin tasapaino oli koetuksella ajelufilmin peittäessä näkökentän. Ensimmäisinä kesinä teatterissa jaettiin 3D-laseja näytöksen ajaksi, myöhemmin kuva muuttui kuitenkin kaksiulotteiseksi. Pituusrajaa ei ollut, mutta näytöksiä ei suositeltu perheen pienimmille.

Lähteet

Tampereen elokuvateatterit
Tampereen entiset rakennukset ja rakennelmat
Särkänniemi
Suomen entiset elokuvateatterit